Parque Natural d'a Sierra e os Cañons de Guara
De Biquipedia
| Sierra e Cañons de Guara | |
Tozal de Guara |
|
| Tipo | Parque Natural |
| Situazión | Plana de Uesca, Uesca |
| Aria | 47.450 ha |
| Establito | 1990 |
O Parque Natural d'a Sierra e os Cañons de Guara ye un parque natural d'a probinzia de Uesca (Aragón) creyato en 1990. Tién 47.450 etarias alto u baxo, antimás d'una zona de protezión arredol con otras 33.775 etarias. Ye trestallato almenistratibament entre os monezipios d'Abiego, Adauesca, L'Aínsa-Sobrarbe, Alquezra, Arguis, Barcabo, Bierxe, Boltaña, Candarenas, Casbas de Uesca, Colungo, Uesca, Lo Porzano, Nueno e Samianigo. L'altaria d'o parque ba dende os 430 m en a ripera d'o río Alcanadre dica os 2.077 m d'o Tozal de Guara.
A suya naturaleza ye de carauter carstico, con asabelos tozals, espelungas, simeras e cañons. L'orache ye un ibrido de l'atlantico e o mediterranio, por a su situazión entre os Perinés e a bal de l'Ebro. Isto marca as esferenzias entre a bechetazión d'o sur, más xuta e mayorment carrascals, e a d'o norte, con espezies más folludas como os fabos. Bi ha cuatro ríos que trescruzan a sierra de Guara, creyando os carauteristicos cañons: l'Alcanadre, o Flumen, o Guatizalema, o Bero e o Mascún. Grazias á la suya cheolochía, ye un puesto propizio ta la prautica de barranquismo e escalata.
Destaca entre a suya fauna o bueitre, o debantagüesos e l'alica reyal.
Bi ha pinturas rupestres d'o Paleolitico Superior en a Fuent d'o Trucho en o monezipio de Colungo.
| Espazios naturals protexitos d'Aragón | |
|---|---|
| Bals Oczidentals | Galachos de l'Ebro | Lacuna de Gallocanta e as Saladas de Chiprana | Lacuna de Sariñena | Lomaza de Belchit | Mayestrazgo | Moncayo | Ordesa e As Tres Serols | Pinars de Rodeno e Sierra d'Albarrazín | Posets-Maladeta | San Chuan d'a Peña | Sierra e os Cañons de Guara |

